ועדת הכספים, כנסת 25, פרוטוקול מספר 77, 2023-03-15 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  אני מקדם בברכה את ראש עיריית עכו

שמעון לנקרי: שלום וברכה

משה גפני: אורחינו הקבוע, מר לנקרי

משה גפני:  מי נמצא מהלשכה המרכזית לסטטיסטיקה?     

לואיזה בורק: אני מנהלת אגף בכיר מתודולוגיה סטטיסטית

משה גפני: אוקיי

משה גפני:  אנחנו קיימנו אתמול דיון על הנושא הזה שעליו אנחנו דנים היום, זה הנושא הזה של הטבות המס

משה גפני:  איך אתם מורידים או מעלים את המדרג של היישוב שעליו אתם מדברים? מה גורם לכם להעלות את נקודת הסוציו-אקונומית של היישוב? איך אתם עושים את הדבר הזה ועל מה אתם מסתמכים?      

ינון אזולאי: אם רק אפשר להוסיף, גם פעם בכמה זמן הם עושים את זה?     

משה גפני: אני מבקש לדעת אם אפשר להגיד לנו, בגלל שאנחנו לא שבעי רצון מהמצב הזה

משה גפני:  היו פה ראשי רשויות אתמול, אבל אנחנו מדברים על זה כבר זמן רב

משה גפני:  איך אתם קובעים את הדבר הזה? בגלל שיש יותר מכוניות ביישוב, אז המצב הסוציו-אקונומי של הרשות המקומית עולה? גם מה שאמר חבר הכנסת ינון אזולאי, לפי מה, מה שהיה לפני שלוש שנים, ארבע שנים? איך זה נקבע? בבקשה

לואיזה בורק: אוקיי, קודם כל אני אתחיל עם החלק הקל

לואיזה בורק:  כל שנתיים אנחנו מעדכנים את המדד

משה גפני: לא קל בכלל

משה גפני:  את יודעת מה המשמעות של העניין? שאם זה משתנה בשנתיים האלה, הרשות המקומית מפסידה כסף רב באלף ואחד נושאים, גם בהטבות המס, גם במענקי האיזון, בכל הפרמטרים שזה בעצם ממוטט אותם, אז זה גם לא חלק קל אבל בסדר, בבקשה

לואיזה בורק: התשובה זה החלק הקל

משה גפני: לא, אני לא מאשים אותך

משה גפני:  אנחנו צריכים לקבוע מדיניות

לואיזה בורק: אני רק רוצה להגיד משהו

לואיזה בורק:  אנחנו מפרסמים מדד רציף, איזשהו מדד סינטטי

לואיזה בורק:  אפשר לעשות אותו גם משהו יותר מובן בין 0 ל-100 או 100- ל-100, איזשהו משהו רציף

לואיזה בורק:  אנחנו הצענו לרשויות, למשרדים להשתמש במדד הרציף כדי שאם יש שינוי קטן במדד הרציף הזה, הרשויות, שלא יפגעו

משה גפני: תסבירי מה זה מדד רציף

לואיזה בורק: אוקיי

לואיזה בורק:  באופן עקרוני אנחנו משתמשים ב-14–16 משתנים שזמינים לנו ומהימנים לכל היחידות הגיאוגרפיות שאנחנו דנים בהן, אם זה מדובר ברשויות מקומיות, אם זה מדובר ביישובים קטנים, אם זה מדובר באזורים סטטיסטיים

לואיזה בורק:  אנחנו מסתכלים על 14 או 16 משתנים האלה ורואים את הקשרים ביניהם

לואיזה בורק:  יישוב שיש לו גם הכנסה גבוהה, גם השכלה גבוהה וגם מצוקות קטנות, מדורג במקום טוב ביחס לאחרים שיותר גרועים בנתונים האלה

לואיזה בורק:  אנחנו מסתכלים על הנתונים האלה ועושים איזשהו שקלול מתמטי, מחשבים איזשהו מדד סינטטי כדי לשכלל אותם הכול סינטטי כי אי אפשר לשכלל את ההכנסה הממוצעת עם אחוז מקבלי הבטחת ההכנסה או חציון גיל

משה גפני: למה מספר רכבים ביישוב, שאנשים רכשו בעיקר ביישובים ערבים אבל לא רק

משה גפני:  רכשו מכוניות בגלל שהם צריכים לנסוע לעבודה

משה גפני:  מה זה קשור בכלל לרשות המקומיות? למה זה אחד הפרמטרים שמעלה את הניקוד הסוציו-אקונומי של הרשות המקומית, שכתוצאה מזה היא מקבלת פחות מענקי איזון והיא תתמוטט

אימאן ח'טיב יאסין: גם רכבים שניקנו בהלוואות או במימון

משה גפני: כן, בליסינג

משה גפני:  את מבינה על מה אנחנו מדברים

משה גפני:  פעם רכישת רכב היה נושא

משה גפני:  היום רכישת רכב במיוחד שרוכשים אותו בליסינג, שלוקחים הלוואה ועם הדבר הזה, אנחנו מורידים את המצב הסוציו-אקונומי, ממוטטים את היישוב

משה גפני:  לא חשבתם למצוא פתרונות אחרים

משה גפני:  כמובן שזה יהיה רציף

משה גפני:  המדד הוא לשנתיים ועד שזה מתפרסם זה בכלל לוקח הרבה זמן והתוצאה היא תוצאה של התמוטטות של הרשויות המקומיות הללו

משה גפני:  זה לא הנושא היום

משה גפני:  הנושא היום הוא הטבות המס

משה גפני:  יש יישובים רבים שאתם העליתם אותם בהטבות המס, הם מפסיקים לקבל או מקבלים הרבה פחות ממה שהיו מקבלים

לואיזה בורק: קודם כל אנחנו לא מסתמכים על משתנה אחד

לואיזה בורק:  אנחנו מסתכלים על 14–16 משתנים

חמד עמאר: אנחנו יכולים לקבל רשימה של המשתנים?      

לואיזה בורק: אנחנו מפרסמים באתר שלנו את כל המשתנים

חמד עמאר: אני רוצה לקבל את זה כאן לוועדה

משה גפני: אוקיי, חמד, בסדר, נבקש את זה

משה גפני:  זה לא פותר את הבעיה

לואיזה בורק: זה לא משתנה אחד

לואיזה בורק:  זה לא רק רכבים

לואיזה בורק:  המשקל של כל אחד מהם נקבע בצורה מתמטית לפי שיטות בין-לאומיות שמקובלות

לואיזה בורק:  אנחנו מחשבים את המדד הרציף הזה ואחר כך מסתכלים על הדמיון במדד הזה

משה גפני: את יכולה להגיד מה זה רציף, שנדע?     

לואיזה בורק: רציף זה אומר 1

לואיזה בורק: 36-, 1

לואיזה בורק: 759-

לואיזה בורק:  זה מספר רציף כזה, זאת אומרת זה לא אשכולות של 1 עד 10

לואיזה בורק:  זה מקבל ערך רציף

עאידה תומא סלימאן: כלומר שיכול להיות שאיזשהו ישוב, יש לו דרגה 4

עאידה תומא סלימאן: 6

לואיזה בורק: כן

עאידה תומא סלימאן: למרות שלא מתייחסים לזה ככה

קריאה: 4

קריאה: 6 נחשב 4

לואיזה בורק: לא

לואיזה בורק:  יש אחר כך אשכולות

לואיזה בורק:  בעצם היה אפשר להתבסס על המשתנה הרציף הזה, לחלק את זה לקבוצות הומוגניות מבחינת המדד שלהם, דמיון ביניהם

לואיזה בורק:  אנחנו קובעים את עשרה האשכולות האלה

לואיזה בורק:  זה לא עשירונים

לואיזה בורק:  זה לא שווה גודל כי אנחנו לא רוצים סביון שיצא בערך ממש גבוה שיהיה דומה למישהו שבמקום 25–26, ולכן אנחנו מסתכלים על הדמיון

לואיזה בורק:  אנחנו אומרים, עכשיו אנחנו מחלקים את זה לעשר קבוצות

לואיזה בורק:  אלו שנמצאים באותה קבוצה, הם דומים מבחינת המדד שלהם ושונים מאחרים שנמצאים בקבוצות אחרות

לואיזה בורק:  זו השיטה

עאידה תומא סלימאן: אני חושבת שלפני שמגיעים לתוצר הסופי אנחנו צריכים לדעת קודם כל את רשימת הקריטריונים

אימאן ח'טיב יאסין: זה מה שאני שאלתי

אימאן ח'טיב יאסין:  זה מה שהתחלנו

משה גפני: רק לעשות סדר בטכני, לא במהות

משה גפני:  אתמול העלית את הנושא הזה, העלינו, דיברנו על זה בפרק זמן קצר

משה גפני:  דיברנו שיבוא מישהו מהלשכה המרכזית לסטטיסטיקה, אנחנו נצמיד את זה לעניין של עכו

משה גפני:  עכו זה רק מראה מקום בגלל שמדובר על 13 ישובים

משה גפני:  אמרנו שאנחנו נזמין את הלשכה המרכזית לסטטיסטיקה

משה גפני:  אתמול היא לא יכלה להגיע

לואיזה בורק: הייתה זמינה בזום אבל לא אפשרו לי

משה גפני: בסדר

משה גפני:  אני לא עושה ישיבה כזאת שהיא אפילו לא על סדר-היום

משה גפני:  אני מבקש לדעת את הנתונים

משה גפני:  אני אבקש גם מנטליה, אם תוכלי להוסיף בעניין הזה

משה גפני:  אנחנו נקיים על זה דיון מהותי, דיון שיהיה על סדר-היום, שאנחנו נשמע מהם

משה גפני:  אני מקווה שגם יהיה יושב-ראש ללשכה המרכזית לסטטיסטיקה

קריאה: תתייעץ עם נתניהו, תשאל אותו מתי הוא רוצה למנות

משה גפני: לפני שאני מתייעץ עם נתניהו אני מתייעץ פה

אליהו (אלי) רביבו: די, נו, אנחנו לא יכולים להכניס בכל דיון רציני - - -     

קריאה: ההיפך, יש פה ישיבה חגיגית, אפשר להכניס הכול

אליהו (אלי) רביבו: לא, לא, אנחנו פה בשביל לתקן עוול ולבצע פיקוח אמיתי

משה גפני: בוא נתעלם רגע מהעניין הזה

משה גפני:  אני רוצה דיון רציני על הנושא הזה

משה גפני:  הנושא הזה הוא נושא שחורץ גורלות של רשויות מקומיות

משה גפני:  אני חושב שנצטרך להביא פרמטרים נוספים על העניין הזה

משה גפני:  זה לא סיפור פשוט

משה גפני:  אנחנו דיברנו אתמול

משה גפני:  אני אאפשר גם לראש עיריית לוד שעבר ניתוח בעיניים, שהוא ביקש ממני לדבר כאן

משה גפני:  עשינו סידור טכני כזה שאנחנו לא נוהגים לעשות, אבל הוא עבר ניתוח

משה גפני:  הוא ביקש לדבר, אני אאפשר לו את זה כמובן

משה גפני:       אני מבקש שתשלימי, האם את סבורה שצריך לעשות שינוי בעניין הזה? גם פרק הזמן של השנתיים שעובר בין קביעה אחת לשנייה וגם לזמן שעד שזה מתפרסם, שזה לוקח עוד זמן

משה גפני:  האם זה דבר נכון והאם את שבעת רצון מהפרמטרים שעל פי הם קובעים את המדד הזה?      

לואיזה בורק: יש ועדת היגוי שמלווה את העבודה

לואיזה בורק:  יש שם אנשים גם מרשויות מקומיות, גם ממשרדי ממשלה, גם מהאקדמיה, ועדה יחסית גדולה

משה גפני: גם מהשלטון המקומי?     

לואיזה בורק: כן, כן

משה גפני: ועדת ההיגוי הזאת, מה הסמכויות שלה? כמה חברים?     

לואיזה בורק: היא מייעצת באופן עקרוני

חמד עמאר: מתי התכנסה לאחרונה ועדת ההיגוי הזאת?     

עאידה תומא סלימאן: לא רק שהיא לא מייעצת

עאידה תומא סלימאן:  אני הבנתי מהתפטרות ראש מועצת אום אל פאחם שהיה חבר בה

עאידה תומא סלימאן:  הוא התפטר כי אמר, מגיעים עם חומר, עם החלטות, מוכן, אין לך מה לעשות שם חוץ מלאשר

עאידה תומא סלימאן:  לא מייעצת ולא בטיח

אליהו (אלי) רביבו: יותר מזה, אני מבקש לחזק את דברייך

אליהו (אלי) רביבו:  לא רק שהחומר מוכן, אלא שאף אחד לא מסכים לפרוט מה הם הטעמים שעומדים ומה הם השיקולים ומה הם המדדים

אליהו (אלי) רביבו:  הכול סגור ואומרים, תקבלו את זה as is

משה גפני: רבותיי, אנחנו הזמנו אותה

משה גפני:  אני רוצה לשמוע אותה

משה גפני:  אנחנו נגיד את דברינו בעניין הזה

משה גפני:  אנחנו נקיים על זה דיון

אחמד טיבי: מה התפקיד המוגדר שלה?     

משה גפני: היא מנהלת אגף בכיר בלשכה המרכזית לסטטיסטיקה

אחמד טיבי: תודה רבה

אליהו (אלי) רביבו: ואני חושב, אדוני היושב-ראש, סליחה, שהשאלה המרכזית אמורה להיות מופנית לאגף התקציבים שיבוא ויספרו לנו מה הם המדדים שעל פיהם הם מקבלים את ההחלטות?      

עאידה תומא סלימאן: זה לא אגף תקציבים

שמעון לנקרי: זה לא

שמעון לנקרי:  הם מביאים לאגף התקציבים את ההחלטות

אליהו (אלי) רביבו: כן, אבל אגף התקציבים מגיש לנו את זה באופן סגור

אליהו (אלי) רביבו:  לא משנה ממי זה הגיע

אליהו (אלי) רביבו:  הם לא מקבלים את זה כראה וקדש

משה גפני: חבר הכנסת רביבו, נקיים את הדיון הזה ואני אבקש גם מרשות המיסים להתייחס ספציפית לנושא הזה של עליות וירידות של המדד הסוציו-אקונומי

משה גפני:  בבקשה

לואיזה בורק: יש כ-24 חברים בצוות ההיגוי ושם בעצם - - -      

משה גפני: סמכויותיה של הוועדה הזאת?     

לואיזה בורק: לדון במשתנים שירכיבו את המדד חברתי-כלכלי

לואיזה בורק:  גם יש הצעות

לואיזה בורק:  נכון שבתקופת הקורונה וכו' הוועדה לא התכנסה ואנחנו עבדנו תחת לחץ, אבל בדרך כלל איך שפועלים - - -      

משה גפני: מהקורונה מה קרה, התכנסה?     

לואיזה בורק: התכנסה רק כדי להראות להם את התוצאות, אם יש הערות וכו', אבל לא משהו כפי שאמרו שיכלו בעצם להתערב ולבקש - - -      

משה גפני: זאת אומרת אנחנו מדברים על פרק זמן של שלוש שנים שלא השתנה שום דבר

משה גפני:  צוות ההיגוי לא התכנס

לואיזה בורק: התכנס פעם-פעמיים

משה גפני: גם אם הוא התכנס, לא בטוח שיש לו סמכויות לשנות דברים אלא רק לייעץ

לואיזה בורק: לא, יש דברים ששלחנו הרבה חומרים וביקשנו הערות

לואיזה בורק:  תמיד יש לנו בקשות, אם יש להם איזה שהם משתנים שאנחנו רוצים לבדוק, שנכניס אותם בתוך המדד חברתי-כלכלי

לואיזה בורק:  בדרך כלל חוץ מנועם זוסמן מבנק ישראל שהיו לו דרישות, שבדקנו עבורו כל מיני דברים, אחרים לא שלחו, זאת אומרת ראשי ערים כולל אום אל פאחם, הוא לא שלח כלום

עאידה תומא סלימאן: אום אל פאחם התפטר כבר לפני שלוש שנים

לואיזה בורק: לא משנה, הוא היה - - -     

ינון אזולאי: מאז הם לא ישבו, היא אומרת לך

חמד עמאר: על איזה שנה מסתמך עכשיו המדד שפורסם?     

לואיזה בורק: 2019

חמד עמאר: בזמן הקורונה את מדברת

לואיזה בורק: לא, זה לפני

משה גפני: אני רוצה להגיד לך, היו פה אתמול ראשי רשויות, ראש עיריית ראמה וכפר יאסיף והמנכ"ל של עילבון

משה גפני:  הם טוענים, היישוב שלהם לא השתנה לחלוטין, זאת אומרת לא קרה שום דבר דרמטי שיכול לבוא ולהגיד שהמצב הסוציו-אקונומי עלה או שקרה משהו

משה גפני:  נשאר הכול אותו דבר, לא היה שום שינוי ואתם החלטתם שהמדד הסוציו-אקונומי עולה מ-4 ל-5

משה גפני:  המשמעות שזה עולה מ-4 ל-5 ליישוב כמו ראמה למשל, זה יכול להיות גם אחרים ורבים אחרים, שהיישוב יקרוס

משה גפני:  זה המשמעות של העניין

עאידה תומא סלימאן: והם לא מודיעים ליישוב

משה גפני: המציאות הזאת היא מציאות שמה שאנחנו שמענו פה, ואנחנו גם יודעים את זה גם קודם

משה גפני:  זה מצב שהוא גזר דין ליישוב כזה על לא עוול בכפם

משה גפני:  הם לא נהיו יותר עשירים

משה גפני:  היישוב לא קיבל יותר הכנסות

משה גפני:  הרשות לא יכולה לתת שירות יותר טוב ממה שהיא נתנה בשנה שעברה ובכל אופן אתם מורידים לה את מענקי האיזון, פוגעים לה בהטבות המס, בכל הדברים האלה

אחמד טיבי: את יכולה להרחיב בנושא תפוקת הפסולת שעלתה בכמה יישובים? כמות הזבל עלתה

אחמד טיבי:  זה הפך להיות קריטריון שבגללו מעלים

עאידה תומא סלימאן: ובפרט קורונה שכולם ישבו בבית ואכלו

ולדימיר בליאק: זה קריטריון ידוע

אחמד טיבי: אני אומר לך, זה עלה אתמול בדיון על ידי עילבון

ולדימיר בליאק: ככל שהמדד יותר גבוה, ככה יש יותר פסולת

אחמד טיבי: זה קריטריון, אני לא צוחק

עאידה תומא סלימאן: השאלה היא לא רק מה המדדים, מה הקריטריונים, אלא מה משקל כל קריטריון בהכרעה הסופית

עאידה תומא סלימאן:  לא יכול להיות שיישוב, בגלל שקורונה וכולם ישבו בבית ועשו יותר פסולת, משנים את רמת החיים של כל היישוב

אליהו (אלי) רביבו: השאלה צריכה להיות יותר עמוקה, עאידה, קודם כל מה הם 14 המשתנים? אנחנו רוצים לדעת מה הם המשתנים

אליהו (אלי) רביבו:  עם זה התחלנו אתמול

משה גפני: רביבו, אני מקבל את ההצעה שלך

משה גפני:  אני מבקש מהלשכה המרכזית לסטטיסטיקה להעביר לנו את כל הנתונים

משה גפני:  אנחנו נהיה במקום צוות ההיגוי שלכם שלא התכנס

משה גפני:  אין לי טענות ואני לא נוהג להעביר עליו ביקורת

משה גפני:  אני לא יודע מי החברים שם, מי היושב-ראש

משה גפני:  אנחנו נהיה צוות היגוי

משה גפני:  זה תפקיד שלנו מכיוון שזה מגיע אלינו חדשות לבקרים

משה גפני:  כל פעם יש איזה בעיה אחרת

משה גפני:  פעם זה הטבות המס

משה גפני:  מגיע לפה מענקי האיזון

משה גפני:  כל הזמן יש שינויים כאלה ואחרים

משה גפני:  אנחנו נצטרך לקיים על זה דיון, לכן כדי לקיים על זה דיון אני צריך ממך גם את הרשימה, מה הם הקריטריונים, ואתם משתמשים בהם כדי לקבוע את המדד

משה גפני:  מה התאריך שעובר מאז שקבעתם את הקודם עד שזה מתפרסם, לא רק עד שזה נקבע על ידכם? כמה זמן לוקח מאז שהתפרסם המדד הקודם לבין מה שמתפרסם היום, ומה משקלה של כל נקודה, כל סעיף שנמצא בנושא הזה? מה המשקל כדי לקבוע שהמדד עולה, המדד יורד

משה גפני:       יש את הנושא הזה של פסולת למשל, שאמרו לי את זה אתמול

משה גפני:  מה המדד של זה? אם יותר אנשים יושבים בבית כמו בתקופת הקורונה שאנחנו מקווים שזה כבר לא יחזור, שהקדוש ברוך הוא יעזור לנו שלא יהיה יותר קורונה, אבל זה הופך להיות מדד? אנשים יושבים בבית, משתמשים יותר בזה, לא יוצאים לעבודה בגלל הקורונה

אליהו (אלי) רביבו: אדוני היושב-ראש, מחילה שאני קוטע אותך כאן כי בדיוק קטעתי דיון בוועדת הפנים, שנוגע בנקודה הזאת

אליהו (אלי) רביבו:  יש איזושהי טעות שמי שמייצר יותר פסולת חי ברמת חיים יותר גבוהה וזו טעות איומה

אליהו (אלי) רביבו:  זה בדיוק ההיפך

אליהו (אלי) רביבו:  זה לא קשור לקורונה

אליהו (אלי) רביבו:  משפחה שהחתך הסוציו-אקונומי שלה פחות גבוה מייצרת הרבה יותר פסולת גם בגלל שהם פחות יוצאים למסעדות, פחות יוצאים לבתי מלון

אליהו (אלי) רביבו:  יש להם יותר ילדים, רוכשים ציוד פחות איכותי, ריהוט פחות איכותי ואז זורקים אותו יותר

משה גפני: אני רוצה שאת הדברים האלה תגיד מתי שנקיים את הדיון הזה, כשהרשימה תהיה לפנינו

אליהו (אלי) רביבו: אבל כשאנחנו מדברים שהמדד של יצור פסולת מוגבר מציין בטעות רמת חיים גבוהה יותר, זו טעות ביסודה

אליהו (אלי) רביבו:  אנחנו מנסים לבוא ולומר, לא, בואו לא נסתכל על תקופת הקורונה

משה גפני: חבר הכנסת רביבו, אתה ביקשת את הרשימה

משה גפני:  אני מאמץ את זה

משה גפני:  אני מבקש את הרשימה

משה גפני:  נראה מה המדד של הפסולת למשל, כמה הוא תורם לנקודה הזאת שעולה או יורדת?     

אליהו (אלי) רביבו: והוא צריך להיות במדד שלילי, אדוני היושב-ראש

משה גפני: ואז תאמר את הדברים האלה

אליהו (אלי) רביבו: אוקיי, בסדר

ולדימיר בליאק: לא, במדד שלילי אבל כמו שאתה אמרת, זה לא חד משמעי

ולדימיר בליאק:  לא בהכרח

משה גפני: אנחנו ממנים את עצמנו, מותר לנו בגלל שיש לנו חסינות

משה גפני:  אנחנו ממנים את עצמנו להיות צוות ההיגוי שלכם

משה גפני:  אנחנו רואים שיש בעיות בלשכה המרכזית לסטטיסטיקה

משה גפני:  אנחנו לא כל כך מתמצאים בעניין הזה, אבל אנחנו רוצים ללוות אתכם בעניין בגלל שעלו פה השגות

משה גפני:  המציאות היא כזאת שאנחנו מקבלים לפה נתונים שחורצים גורלות ואנחנו רוצים ללמוד את העניין הזה ולקבל החלטות, ואנחנו צריכים את העזרה שלך

משה גפני:  תעבירי בבקשה בתוך כמה ימים שאת צריכה את הנושא הזה

עאידה תומא סלימאן: אפשר רק לשאול שאלה אחת?     

משה גפני: כן

עאידה תומא סלימאן: ב-2015 התמנתה ועדת ההיגוי כדי לקבוע מדד חדש

עאידה תומא סלימאן:  זאת הייתה ההגדרה של ועדת ההיגוי

עאידה תומא סלימאן:  בדצמבר 2015 מונתה על ידי הסטטיסטיקה הממשלתי ועדת היגוי בראשות פרופ' מומי דהן שתלווה את העבודה ותקבע מדד חדש

עאידה תומא סלימאן:  השאלה שרציתי לשאול, האם באמת קרו שינויים במדד הזה ומה הם השינויים המהותיים שקרו במדד מאז שמונתה ב-2015 עד היום? אנחנו נרצה לדעת את זה ואני מבקשת שנקבל את החומר הזה

משה גפני: בסדר, אני מצטרף לבקשה הזאת

אליהו (אלי) רביבו: ולדעת מה החלק היחסי של כל אחד מהסעיפים, אדוני היושב-ראש

משה גפני: זה מה שאמרתי

משה גפני:  אני סומך עלייך שנקבל את מלוא הנתונים בגלל שאנחנו צריכים גם לקיים על זה דיון וגם לקבל החלטה

לואיזה בורק: אנחנו מפרסמים את הכול, את השיטות, את המשתנים לגבי כל רשות מקומית, את הנתון שקיבלנו בכל משתנה ומשתנה ואיפה הוא עומד ביחס לאחרים וביחס לממוצע הארצי

לואיזה בורק:  אנחנו מפרסמים את הכול

אחמד טיבי: מתי יעבירו לך?     

משה גפני: אני הבנתי שאני לא צריך לקבוע לך זמן, את תעשי את זה מהר

לואיזה בורק: כן, בטח, אני אשלח לך היום

משה גפני: בסדר

לואיזה בורק: יש לי פה רשימה, אני יכולה להגיד לכם

משה גפני: לא רק הרשימה

משה גפני:  אני רוצה גם את המדד של כל אחד, כמה הוא תורם

משה גפני:  השאלה גם מה שעאידה שאלה, מה קרה מאז שהוקם צוות ההיגוי, מה היה השינויים שנעשו בדבר הזה? תודה רבה

משה גפני:       יאיר רביבו מבקש לומר בעניין הזה

משה גפני:  אתה יכול לעלות אותו בזום?     

יאיר רביבו: שלום אדוני היושב-ראש

משה גפני: קודם כל תשמע, תשמור על הבריאות שלך ושיהיה לך רפואה שלמה

יאיר רביבו: תודה

משה גפני: אנחנו בדרך כלל לא מעלים בזום אבל באופן יוצא מן הכלל אנחנו רוצים גם לאחל לך רפואה שלמה

משה גפני:  בבקשה

יאיר רביבו: תודה

יאיר רביבו:  ראשית, אני רוצה לחזק אותך על ההפגנה המטורפת והמוטרפת שהייתה אתמול לי הבית שלך

משה גפני: הכול בסדר, עזוב את זה

משה גפני:  שלא ישעמם לי

יאיר רביבו: אני רוצה לחזק אותך כי אתה איש יקר עבורי ומסייע לנו הרבה

משה גפני: תודה רבה

יאיר רביבו: אני רוצה להתייחס לנושא של הטבות המס

יאיר רביבו:  ידידי שמעון לנקרי שנמצא שם בזמנו אמר לי שהוא מבקש לא לגעת בנושא הזה כי מדובר באיזושהי תוספת נקודתית של 5%, ואני מבין שהפעם הדיון הוא רק להאריך לאותם יישובים את ההטבה הזאת

יאיר רביבו:  אני החלטתי שהגיעה העת לשים על השולחן את הפתיחה של מפת העדיפות הלאומית שאני מנסה כבר כמה שנים לקדם לפחות לערים מעורבות שהן סוג של אוכלוסייה שהיא נמצאת "ילד הסנדוויץ"

יאיר רביבו:  זה לא יישוב ערבי וזה לא יישוב יהודי

יאיר רביבו:  זה יישוב סנדוויץ' מורכב שנמצא בו המון אתגרים, עם הרבה פערים, עם יכולת מאוד קשה, ואנחנו רואים כל הזמן אוכלוסייה שנמצאת במגמה של הגירה שלילית

יאיר רביבו:       המטרה של הטבות מס, הרציונל היה לעזור ליישובים או שהם נמצאים מרוחקים מאוד ונמצאים באזורים שלא רוצים להגיע אליהם או שהם נמצאים ברמת סיכון ביטחוני, אם זה נמצא אולי ביהודה ושומרון או במפת הגבולות של ישראל, מטולה וכו'

יאיר רביבו:  עם השנים נכנסו עוד ועוד יישובים שקשה להגיד שהם עונים על שני הקריטריונים האלה, הן מבחינת העובדה שהם לא נמצאים באיזושהי סכנה ביטחונית כמו טבריה למשל, והן מבחינת העובדה שהמהפכה הגיאוגרפית התחבורתית שנעשתה בישראל גרמה לכך שהרבה יישובים נמצאים במרחק של 40–50 דקות נסיעה מהמרכז וקשה להגיד שהם נמצאים כבר אותו חור שפעם היה אולי, שהיה לוקח להגיע שלוש או ארבע שעות מהמרכז, זה היה חייב לעודד אנשים להגיע

יאיר רביבו:  היום במפת כביש 6 ורכבת ישראל אפשר להגיע למרבית היישובים בשעה נסיעה, לכן הדגש לטעמי צריך להיות גם על הצד החברתי

יאיר רביבו:       לא שונה מצבם של התושבים בלוד בגלל שהם רואים את מגדלי עזריאלי מחלון ביתם

יאיר רביבו:  זה לא מיטיב עימם

יאיר רביבו:  עדיין הבעיות פה הן קשות

יאיר רביבו:  אנחנו מתמודדים פה עם בעיות של קו עימות ממש

יאיר רביבו:  אני לא חושב שיש הרבה ישובים במדינת ישראל שיש להם מטחי ירי בלתי פוסקים ו-70 נרצחים בעשר שנים כמו שיש בעיר לוד

יאיר רביבו:  זה משהו שהוא קשה, הוא כואב

יאיר רביבו:  הדבר הזה גורם למתיחות בין יהודים לערבים על הרקע הזה

יאיר רביבו:  אנחנו ראינו את הפרעות שהיו פה במאי 2021, לכן אני חושב שהגיעה העת לשים לפחות את היישובים המעורבים בתוך המפה

יאיר רביבו:  עכו כמובן כבר נמצאת שם

יאיר רביבו:  נשארו עוד שלושה ישובים שהם מעל 20% אוכלוסייה ערבית, שזה נוף הגליל, רמלה ולוד, ואני בהחלט מצפה שיהיה דיון בקרוב על כלל המפה, כי אם פורסים את המפה, ובאמת עייני לא צרה ביישובים חזקים - - -      

שמעון לנקרי: להוסיף ערים מעורבות כקריטריון ואז זה ידחוף את כולם

יאיר רביבו: כן, אבל פה אני שוב פונה לאנשי הסטטיסטיקה

יאיר רביבו:  אני אומר לאנשי הסטטיסטיקה והאוצר, צריך לפתוח קצת את היריעה כי הם לא אוהבים לא מרכז הארץ ולא יישוב גדול ולא סוציו-אקונומי כזה או אחר

יאיר רביבו:  צריך להבין וצריך לעשות הדמיה לכל יישוב

יאיר רביבו:  לכאורה יש 70,000 תושבים אבל אם בודקים כמה תושבים, ואני הייתי מצפה שלקראת כל דיון על כל יישוב שהאוצר יגיד כמה אנשים היום מרוויחים ביישוב, כי לכאורה האוכלוסייה הערבית או החרדית או העולים בלוד הם בכלל לא מגיעים לנתונים האלה והם מהווים חלק גדול מהיישוב

יאיר רביבו:  אני כן הייתי רוצה לעודד אוכלוסייה חזקה

יאיר רביבו:  איך אמר לי בני ביטון? העיר דימונה הולכת להגיע לסוציו 6, אל תענישו אותי

יאיר רביבו:  הגיעו רופאים לדימונה, הגיעו מהנדסים לדימונה

יאיר רביבו:  כך אנחנו רוצים, שאנשים שהיום העיר לוד נלחמת מול יישובים חזקים בסביבה כמו שוהם, מודיעין, באר יעקב, יגיעו לפה גם אנשים חזקים ויעלו את רמת היישוב

משה גפני: יאיר, אני מודה לך

משה גפני:  אני מסכים לחלוטין עם העיקרון עוד לפני שנכנס לפרטים

משה גפני:  אנחנו לקחנו על עצמנו בוועדת הכספים לעשות את החוק הזה, אחרת לא היה הטבות מס באף יישוב

משה גפני:  בג"ץ עמד לקבוע באותו חודש שמפסיקים את הטבות המס מכיוון שעשו את זה כל אחד לפי הקרבה שלו ליישוב מסוים

משה גפני:  אנחנו לקחנו את זה על עצמנו ולא נכנסו עוד ועוד יישובים

משה גפני:  קבענו קריטריונים

משה גפני:  מי שעומד בקריטריונים נכנס

משה גפני:  מי שלא עומד בקריטריונים לא נכנס

משה גפני:  התברר לנו במהלך התקופה הזאת שהמדד שעולה ויורד, לא בטוח שמה שהיה פעם זה נכון

משה גפני:  יכול להיות שזה בכלל אנכרוניסטי, שהיום זה בכלל לא נכון, ויכול להיות שמה שאתה אומר עכשיו זה נכון, שצריך להכניס יישובים לא על סמך המרחק שלהם אלא על סמך הבעיה החברתית, לכן את החוק צריך לעשות מחדש

משה גפני:  השאלה רק מי יעשה אותו? האם אני צריך להיות השעיר לעזאזל שאני אעשה אותו ולקבל אחרי זה שביתות של ראשי רשויות או שזה תפקיד הממשלה? נצטרך להחליט מי עושה את זה, אבל זה ברור לחלוטין ואני מקבל את הדברים האלה

משה גפני:  המדינה השתנתה בשש שנים האלה

משה גפני:  השתנתה חברתית, השתנתה תחבורתית, השתנתה בהרבה מאוד דברים

משה גפני:  דברים שבעבר לא היו נושאים של הוצאות של הרשות המקומית, היום הם כן

משה גפני:  אני מקבל את הדברים שלך ומאחל לך רפואה שלמה

יאיר רביבו: תודה רבה

משה גפני: אנחנו דיברנו על זה שיש את היישובים שבהם הייתה הוראת שעה

משה גפני:  ביקשנו להאריך את זה בשלוש שנים

משה גפני:  מי מעלה את הבקשה של שר האוצר? בבקשה, נטליה

נטליה מירוניצ'ב: קודם כל אני רוצה להגיד לגיבוי של הלשכה המרכזית לסטטיסטיקה, אנחנו כרשות מיסים נמנענו מלהתערב בשיקולים המקצועיים ואני סומכת עליהם במאה אחוז

משה גפני: אבל אנחנו הולכים להתערב

ינון אזולאי: אתה לא מקבל גיבוי

ינון אזולאי:  רק הם מקבלים גיבוי

נטליה מירוניצ'ב: יש הרבה איזונים פנימיים בתוך אותם המשתנים שמובאים בחשבון

נטליה מירוניצ'ב:  דובר פה על הנושא של פסולת למשל, שמשפחה גדולה מוציאה יותר פסולת, אבל במשפחה גדולה יש גם הכנסה יותר נמוכה פנויה לנפש ויחס - - - יותר גבוה, כלומר צריך לקחת את התמונה המלאה

חמד עמאר: אתם ברשות המיסים מתערבים בכלל בנושא הזה? זה לא התפקיד שלכם

משה גפני: לא, הם לא מתערבים

נטליה מירוניצ'ב: לא, זה לא התפקיד

נטליה מירוניצ'ב:  אנחנו ביקשנו מדידה פרטנית ברמה של ישוב

משה גפני: כן, אבל אתם ברשות המיסים מבינים שצריך אחרי כל כך הרבה שנים לבדוק את העניין הזה, לבדוק את הנתונים על סמך מה קובעים

נטליה מירוניצ'ב: אפרופו בדיקה, אנחנו ממתינים למחקר של בנק ישראל שהוא בלתי תלוי

משה גפני: אנחנו גם לא תלויים בינתיים

נטליה מירוניצ'ב: לפני שרואים את המסקנות, לדעתי מוקדם לקבוע שמשהו עובד טוב או לא טוב

נטליה מירוניצ'ב:  לגבי רמת מינוע, גם צריך לקחת, כמה שהיישוב יותר פריפריאלי, נכון שהוא צריך יותר מכוניות פר לנפש, פר למשק בית, אבל הוא גם מקבל דירוג יותר גבוה במדד פריפריאלי

משה גפני: אם אני ראש רשות ואני רוצה שהיישוב שלי יצליח ושהרשות תצליח, אני נמנע מלעשות את זה מכיוון שברגע שאני מצליח, הניקוד מעלה לי את המציאות שבה אני חי ואני מפסיק לקבל מענקי איזון למשל או הטבות מס

משה גפני:  אם אני ראש רשות, אז אתם מעודדים אותי שאני לא אצליח

נטליה מירוניצ'ב: כל הרשויות רוצות להיות גם משגשגות וגם לזכות להטבות מס

עאידה תומא סלימאן: אני לא מבינה למה אתם קושרים רק רמת חיים

עאידה תומא סלימאן:  אתם לא בודקים את חוזק הרשות עצמה?      

אימאן ח'טיב יאסין: גם חוזק הרשות, גם התושבים

משה גפני: נטליה, לגבי הנושא הזה של עכו וכו'

נטליה מירוניצ'ב: אני רוצה להגיד לגבי הנושא הזה, שהמחוקק קבע קריטריונים והוא התייחס לקריטריון של קירבה לגבול כי זה אינטרס של המדינה לבצע עיבוי אוכלוסייה בגבולות

משה גפני: איפה?     

נטליה מירוניצ'ב: במודל הטבות ליישובים יש ניקוד שניתן בגין היותו של ישוב שהוא נמצא בקירבה לגבול, 9 ק"מ מגבול לבנון, 7 ק"מ מגבול אחר

משה גפני: אבל אתם תצטרכו לתקן את החוק

נטליה מירוניצ'ב: זה מה שכתוב בחוק

נטליה מירוניצ'ב:  זה הניקוד שמקבלים     

משה גפני: זה בסדר, אז זה קיים כבר שש שנים

נטליה מירוניצ'ב: נכון, ולכן בעצם כל הנושא הזה של פערים בין עכו ונהריה, מעצם זה שנהריה נמצאת יותר קרוב לגבול, אז זה - - - מתוך המודל

נטליה מירוניצ'ב:  זה מה שהמחוקק ביקש לקבוע

משה גפני: תודה

משה גפני:  מה אתם מבקשים?     

ישי פרלמן: אני מרשות המיסים

ישי פרלמן:  בעצם כמו שדיברתם על הצו, בעצם הוא פקע באמצע חודש פברואר ועכשיו אנחנו באנו - - -     

קריאה: בעצם לפי הוראות החוק הוא פקע

קריאה:  הוא הוארך מכוח סעיף 38 - - -      

ישי פרלמן: זה הסבר נכון

ישי פרלמן:  הוא פקע ב-15 בפברואר

ישי פרלמן:  אחרי שהוקמה הממשלה ואחרי ששר האוצר קיבל החלטה בנושא, אז הבאנו באופן מאוד מהיר רק להאריך עד סוף השנה כרגע, וחשוב לנו שזה יקרה עכשיו ומהר בגלל שממש עוד מעט יהיו משכורות של החודש הבא ואנחנו ממש מקווים שזה יעבור - - -     

משה גפני: מה יהיה עוד מעט?     

ישי פרלמן: ישולמו משכורות וככל שאין לנו את הצו הזה בתוקף - - -     

ולדימיר בליאק: במרץ כבר לא יקבלו

ינון אזולאי: אין לנו בעיה, אז למה התעכבתם עד עכשיו מ-15 בפברואר? לא בגלל משהו, סתם

ולדימיר בליאק: לא, כי הכנסת עסוקה בהפיכה המשטרית

ינון אזולאי: לא, אני באמת שואל כי היה פה גם דיון עוד לפני זה והייתם צריכים כבר לחתום הזה

משה גפני: הסיבה היא, מכיוון ששר האוצר חתם על זה אחרי כמה ימים שאנחנו דיברנו, אבל אחרי זה היה צריך את הציבור, שהציבור ישיג את השגותיו, נדמה לי זה 21 יום

ישי פרלמן: קיצרנו את זה

ינון אזולאי: הם קיצרו את זה

ינון אזולאי:  14 יום

משה גפני: 14 יום

ינון אזולאי: זה לא בדיוק התשובה למה ששאלתי, אבל זה בסדר, אתה מייצג נכונה את השר שנמצא בחו"ל

עאידה תומא סלימאן: עכשיו מדברים פוליטיקה?     

ינון אזולאי: לא, לא

אליהו (אלי) רביבו: אדוני היושב-ראש, ברשותך, אני אמור לצאת לראיון רדיו קצר

אליהו (אלי) רביבו:  אני מבקש לשאול שאלה אחת מרכזית

משה גפני: בבקשה

אליהו (אלי) רביבו: הם יש למי מהנוכחים איזשהו נתון האם המטרה שלמה ההטבה הזאת נועדה, השיגה את מטרותיה? האם היא באמת מחזקת את האוכלוסייה? האם היא באמת מופנית לצורך השגת מטרות ספציפיות לחיזוק אוכלוסייה בתוך האוכלוסייה?      

משה גפני: אתה לא שואל דווקא על שלושת היישובים האלה

אליהו (אלי) רביבו: אני קודם כל רוצה לדבר על 13 היישובים

חמד עמאר: אני חושב שראש עיריית עכו יכול לענות לנו

שמעון לנקרי: כן, אני רוצה להתייחס כי אתם סוטים מהדיון כל הזמן

אליהו (אלי) רביבו: זו שאלה מאוד ממוקדת

שמעון לנקרי: כן, שאלה מצוינת כי רשות המיסים תסכים איתך שזה לא משפיע ולא כלום

שמעון לנקרי:  זה האסטרטגיה שלהם

אליהו (אלי) רביבו: ואני רוצה להקשיב לך

שמעון לנקרי: בדיוק

שמעון לנקרי:  אני חושב שרביבו ייצג פה באמת מה זה לנהל עיר מעורבת במדינת ישראל

שמעון לנקרי:  בגלל שיש רוחות לא טובות מחוץ לערים שמשפיעות על הערים, היום לנהל עיר מעורבת במדינת ישראל זה הלוליינות, בוא נאמר הבלתי אפשרי מכל ההיבטים ומכל הבחינות, ובכל זאת אנחנו עומדים חזקים ואיתנים

שמעון לנקרי:       אני רוצה להגיד לך משהו על הטבת המס

שמעון לנקרי:  כשנתנו לנהריה לפני 30 שנה הטבת מס, עכו התפרקה

שמעון לנקרי:  אני לא הייתי שם

שמעון לנקרי:  גם יש פה אנשים שגרים בעכו

שמעון לנקרי:  גם הם לא היו שם

שמעון לנקרי:  עכו התפרקה

שמעון לנקרי:  חצי מתושבי עכו עברו לנהריה

שמעון לנקרי:  מי זה חצי התושבים שעברו לנהריה? נהריה הייתה 30,000, עכו הייתה 40,000

שמעון לנקרי:  נהריה היום כמעט 70,000 ועכו היום בגלל הטבת המס שניתנה בציפורניים, במלחמה ובמאבק ובזכותך כבוד הרב, חזרה לעצמה וחזרה בגדול

שמעון לנקרי:  אני אתן סתם דוגמה

שמעון לנקרי:  לפני חצי שנה אכלסנו 2,000 יחידות חדשות

שמעון לנקרי:  שיווקנו עוד 2,000 שנרכשו ואנחנו עכשיו הוצאנו עוד מכרז לעוד 1,500

שמעון לנקרי:  זה אומר שבשש שנים שחזרה הטבת המס, שהוגדלה הטבת המס, נמכרו בעכו 6,000 דירות חדשות

שמעון לנקרי:  זה אומר שמדובר פה ב-15,000 תושבים חדשים, ולכן השאלה האם זה עוזר או לא עוזר היא שאלה רטורית, לא רלוונטית

שמעון לנקרי:  בוודאי שאם זה לא היה, אני לא הייתי רוצה להיות ראש עיר בעיר כזאת, ואני 20 שנה ראש עיר שם וראיתי את כל התהליכים שעכו עברה

אליהו (אלי) רביבו: אתה יודע למה השאלה הזאת לא רטורית? כי אם היא לא תישאל, אתה לא תדע לענות את התשובה החשובה הזאת

שמעון לנקרי: לא, רשות המיסים תמיד תגיד לך שבדקנו וזה לא נכון, ואז בתיקון לחוק הם כותבים ככה: "הפסד הכנסות המדינה"

שמעון לנקרי:  ככה אתה יודע שהם לא רוצים את החוק הזה

שמעון לנקרי:  כשאתה מוכר 6,000 יחידות דיור זה הכנסות של מיליארדים למדינה

שמעון לנקרי:  לא 90 מיליון, מיליארדים הכנסות, בהיטלים, השבחות, תושבים, בפתרונות דיור לאוכלוסייה חרדית שעכשיו הוצאנו שיווק

שמעון לנקרי:  את זה אף אחד לא רואה

שמעון לנקרי:  מה רואים? את ה-90 מיליון שקלים שגם זה אני חותם שזה כפול ממה שזה באמת

שמעון לנקרי:  זה היה כך לפני שלוש וחצי שנים כשהייתי צריך להילחם ברשות המיסים

שמעון לנקרי:  לשמחתי אני אומר, היו איתי כל האנשים הטובים באמת, אם זה ראש הממשלה נתניהו והרב גפני בעצמו שהגיע לעכו כמה פעמים, ואופיר כץ ושר האוצר סמוטריץ' נכון לעכשיו, וינון אזולאי שיושב פה

משה גפני: לא הגיע לעכו שר האוצר

שמעון לנקרי: לא, לא, אתה הגעת לעכו כמה פעמים

משה גפני: סתם, סתם אני צוחק

שמעון לנקרי: אני רוצה להגיד לכם תודה, לשבח את הוועדה הזאת שאישרה פה אחד, ולהגיד לרשות המיסים שאני בטוח שהם לא יודעים מה זה פריפריה

שמעון לנקרי:  להזמין אותם לעכו ולראות מה קרה בעכו בעשור האחרון כדי שהם יבינו שההחלטות שלהם הן החלטות גורליות על אנשי העיר, אז תודה רבה לוועדה הזאת, יישר כוח ואני מאחל גם לרביבו לקבל הטבת מס בעתיד

משה גפני: משרד האוצר

טל ישראל: אני מאגף תקציבים

טל ישראל:  לשאלך, נעשה מחקר בבנק ישראל על האפקטיביות של הטבות המס ליישובים באופן כוללני לכל מדינת ישראל ולא ליישוב אחד ספציפי, כן או לא, ובאמת המחקר הזה הראה שהטבות המס הן לא מייצרות את השינוי שלו ייחלה הכנסת וייחלו המחוקקים

טל ישראל:  הכוונה של החוק המקורי הייתה באמת למשוך אוכלוסייה חזקה לאזורי הפריפריה ולייצר תמריץ לאוכלוסיות גם להישאר באזורים סמוכים לגבול וביישובים שהשירותים בהם אולי קצת פחות חזקים מאשר יישובי המרכז

טל ישראל:       באמת המחקר של בנק ישראל מראה, לא רק שאין משיכה מהמרכז לפריפריה, אלא - - -     

משה גפני: מתי נעשה המחקר בבנק ישראל?      

טל ישראל: המחקר נעשה ב-2016 על בסיס הנתונים של הטבות המס

אליהו (אלי) רביבו: אני פשוט כופר בתוצאות המחקר הזה

משה גפני: רגע, אני לא מסכים לזה

משה גפני:  מותר לה לדבר

משה גפני:  היא הוזמנה, הכול בסדר

משה גפני:  עמדתך נשמעה כאן בוועדה

משה גפני:  היא אגב נשמעה כאן בוועדה גם לפני שש שנים ודחינו אותה מכל וכל

משה גפני:  אני תושב הפריפריה

משה גפני:  אני גרתי באופקים 22 שנה, ועם כל הכבוד, לאנשים שיושבים בחדרים ממוזגים בירושלים והם לא מכירים את השטח, הם לא יודעים את התוצאה של העניין

משה גפני:  מה שאני שמח, שחברי הכנסת פה אחד מכל הסיעות הצביעו על החוק של הטבות מס שהעלות שלו היא בסביבות 2

משה גפני: 4 מיליארד שקל, וזה תרם תרומה מכרעת ליישובים באזורי הפיתוח

משה גפני:       אימאן, בבקשה

אימאן ח'טיב יאסין: בנוסף לכל הדברים שנאמרו קודם, שאני חושבת שיש צורך בלהביא אותם, אני רוצה שני דברים להדגיש

אימאן ח'טיב יאסין:  הדבר הראשון, הם בתוך הקריטריונים? יש התייחסות למועצות האזוריות? כבודו, רק בצפון יש לנו קרוב ל-30 יישובים ערבים במדד סוציו-אקונומי 1 ו-0 שהם שייכים למועצות אזוריות שהן יהודיות ברמה מאוד גבוהה, והם גם קרובים לגבול והם לא מקבלים כלום

אימאן ח'טיב יאסין:  אני מבקשת שגם הסוגיה הזאת תיכנס אם פותחים את הדברים

אימאן ח'טיב יאסין:       הדבר השני שאני רוצה להעלות כאן, לא יכול להיות שבגלל ששניים, שלושה, ארבעה, חמישה אנשים, לא יותר מזה, בתוך יישוב מסוים שהם עשירים, ואז כאילו יש - - -      

משה גפני: נקיים על זה דיון

אימאן ח'טיב יאסין: אוקיי

משה גפני: חמד

חמד עמאר: קודם כל אני רוצה לברך את ראש עיריית עכו על כל מה שאתה עושה למען הנושא הזה

חמד עמאר:  אני ציפיתי שנביא את זה לשלוש שנים

חמד עמאר:  מה שאני רואה, זה לשנה אחת

שמעון לנקרי: לא, אבל לשלוש

שמעון לנקרי:  חכה

משה גפני: הם מציעים לשנה

משה גפני:  אנחנו נבקש לשלוש ונצביע על שלוש

חמד עמאר: זה מה שרציתי להגיד לך, שנצביע על שלוש שנים

חמד עמאר:       חברת הכנסת אימאן נגעה בנושא

חמד עמאר:  דיברו איתי מהיישוב ערב אל-עראמשה, על הגבול, יישוב במצב כלכלי קשה מאוד, ואותו ישוב לא מקבל הטבה בגלל המועצה האזורית שהיא במצב מאוד טוב

משה גפני: תודה

משה גפני:  כן

ינון אזולאי: אדוני היושב-ראש, תודה רבה לך קודם כל

ינון אזולאי:  שמעון, זה רק מראה שיגעת ומצאת, תאמין, שאתה מייצג גם את שאר היישובים

ינון אזולאי:  בועז יוסף לא נמצא והוא לא יכול היה גם להגיע מטבריה, אבל כל הישובים, ישובים יהודים וערבים שנהנים מזה, אני חושב המחויבות שלנו להמשיך ולהעצים את זה

ינון אזולאי:      אני גם אומר, אנחנו לא מבקשים שלוש שנים

ינון אזולאי:  באמת היה צריך מהתחלה כמו שאמרנו, שזה יהיה הוראת קבע אחת ולתמיד, ואם לא אז חמש שנים, אבל בגלל שהיושב-ראש אמר, אז אני מסכים איתך

ינון אזולאי:  אנחנו לא מבקשים, אנחנו דורשים וקובעים שזה יהיה שלוש שנים ולא פחות

משה גפני: מאה אחוז

משה גפני:  דלל

אליהו דלל: ממש במשפט

אליהו דלל:  אני רוצה לומר לכם שאני מבקר בעכו ואני מכיר את עכו ואני מכיר את ראש העיר, ואני רוצה לפרגן

אליהו דלל:  אני חושב שזו עיר בין-לאומית שצריך לעזור לה ולפתח אותה, וזה גאווה למדינה

אליהו (אלי) רביבו: אדוני היושב-ראש, אני רק מבקש להכניס לפרוטוקול לפני ההצבעה שההצבעה על תקופה של שלוש שנים, חלילה שלא נחשוב שבזה מסיימת את הדיון בצורך של שילוב ערים נוספות

משה גפני: אבל אין פה מחלוקת

אליהו (אלי) רביבו: לא משנה, אבל דקלרטיבית יש משמעות להצבעה

משה גפני: תודה

משה גפני:  בבקשה, תקריא

ישי פרלמן: אני מקריא את הצו

ישי פרלמן:       		טיוטת צו מס הכנסה (הארכת התחולה של סעיף 11(ב)(3א)(ד) לפקודה ושל 				ההגדרה "ישוב 	עירוני" שבסעיף 11(א) לפקודה) (הוראת שעה), התשפ"ג-2023     			בתוקף סמכותי לפי סעיף 11(ב)(3א)(ד) לפקודת מס הכנסה (להלן-					הפקודה), ובאישור ועדת הכספים של הכנסת, אני מצווה לאמור:         הארכת התחולה 	1

ישי פרלמן:  הוראות סעיף 11(ב)(3א)(ד) לפקודה וההגדרה "יישוב עירוני" שבסעיף 				11(א) לפקודה, יחולו גם לגבי שנת המס 2023

ישי פרלמן: שזה בעצם מה שאמרנו, הארכה עד סוף השנה כרגע בצורה מהירה

ישי פרלמן:  בהמשך למה שהיושב-ראש אמר, כרגע אין לי אישור

משה גפני: בסדר, תודה

ינון אזולאי: אנחנו מאשרים

ישי פרלמן: אני מבקש לא להצביע

ינון אזולאי: סליחה? אתה יכול לבקש, אנחנו מצביעים חמש שנים

משה גפני: לפי בקשת כל חברי הוועדה - - -      

ינון אזולאי: בסדר, הוא אומר את זה לפרוטוקול

ינון אזולאי:  שיגיד

חמד עמאר: שלוש שנים לפחות

ישי פרלמן: זה צו של השר

משה גפני: בסדר, מאה אחוז

חמד עמאר: אנחנו ועדה, יכולים לתקן

ישי פרלמן: לא, אתה לא יכול לתקן

ישי פרלמן:  זה צו של השר

חמד עמאר: אז אנחנו לא יכולים לתקן?     

משה גפני: לפי בקשת כל חברי הוועדה אנחנו מכלילים בתוך הצו הזה - - -      

ישי פרלמן: אני רגע מדבר עם העוזר של השר

ינון אזולאי: חיפשתי אותו מאתמול, הוא לא חזר אלי

משה גפני: אנחנו מכלילים גם את שנת המס 2024, 2025

משה גפני:  מי בעד אישור הצו כמו שאמרתי? מי נגד? מי נמנע?     

משה גפני: אושר     

משה גפני: הצו אושר לשלוש שנים

משה גפני:       תודה רבה, הישיבה נעולה